tæller links fra et lukket/passwordbeskyttet website også med?
nej, links fra websider, som søgemaskinerne ikke kan få adgang til, har ikke nogen seo værdi i sig selv, men det betyder ikke, at du skal holde dig fra dem. dels fører links jo også ofte nogle relevante besøg med sig i sig selv, og dels er erfaringen, at jo flere der ser et godt link, jo flere vil sige det videre til andre.
så selvom et link i første omgang er usynligt for søgemaskinerne, kan dette link godt ende med at føre til, at andre ser det og derfor linker fra en webside, der ikke er usynlig.
med andre ord: links avler links, så hold dig endelig ikke tilbage!